ಈಶ ಪ್ರತಿಷ್ಠಾನ

ಈಶಾ ಪ್ರತಿಷ್ಠಾನ ೧೯೯೨ ರಲ್ಲಿ ಸದ್ಗುರು ಜಗ್ಗಿ ವಾಸುದೇವ್ ಸ್ಥಾಪಿಸಿದ ಲಾಭರಹಿತ, ಆಧ್ಯಾತ್ಮಿಕ ಸಂಸ್ಥೆ. ಇದು ಭಾರತದ ಕೊಯಮತ್ತೂರು ಬಳಿಯ ಈಶಾ ಯೋಗ ಕೇಂದ್ರದ ಆಧರಿತ ಪ್ರತಿಷ್ಠಾನ. ಪ್ರತಿಷ್ಠಾನವು ಈಶಾ ಯೋಗ ಹೆಸರಿನಲ್ಲಿ ಯೋಗ ಕಾರ್ಯಕ್ರಮಗಳನ್ನು ನಡೆಸುತ್ತದೆ. ಪ್ರತಿಷ್ಠಾನವನ್ನು ಸಂಪೂರ್ಣವಾಗಿ ಸ್ವಯಂಸೇವಕರು ನಡೆಸುತ್ತಾರೆ ಮತ್ತು ಇದು ೯೦ ಲಕ್ಷಕ್ಕೂ ಹೆಚ್ಚು ಸ್ವಯಂಸೇವಕರನ್ನು ಹೊಂದಿದೆ. ಈಶ ಪ್ರತಿಷ್ಠಾನವು ಒಟ್ಟು ಜಗತ್ತಿನಾದ್ಯಂತ ೧೫೦೦ ಮುಖ್ಯ ನಗರಗಳಲ್ಲಿ ಕಾರ್ಯ ನಿರ್ವಹಿಸುತ್ತಿದೆ.

ಈಶ ಯೋಗ
ಈಶಾ ಯೋಗವು ಈಶಾ ಫೌಂಡೇಶನ್ ಯೋಗ ಕಾರ್ಯಕ್ರಮಗಳನ್ನು ನೀಡುವ ಪ್ರಮುಖ ತಾಣವಾಗಿದೆ. ಈಶಾ ಎಂಬ ಪದದ ಅರ್ಥ "ನಿರಾಕಾರ ದೈವಿಕ".

ಕಾರ್ಪೊರೇಟ್ ಮುಖಂಡರಿಗೆ ಸದ್ಗುರು "ಅಂತರ್ಗತ ಅರ್ಥಶಾಸ್ತ್ರ" ಎಂದು ಕರೆಯುವ ಯೋಗ ತರಗತಿಗಳನ್ನು ಅವರಿಗೆ ಪರಿಚಯಿಸಲು ನಡೆಸಲಾಗುತ್ತದೆ, "ಇಂದಿನ ಆರ್ಥಿಕ ಸನ್ನಿವೇಶದಲ್ಲಿ ಸಹಾನುಭೂತಿ ಮತ್ತು ಒಳಗೊಳ್ಳುವಿಕೆಯ ಪ್ರಜ್ಞೆಯನ್ನು ಪರಿಚಯಿಸಲು" ನಡೆಸಲಾಗುತ್ತದೆ.

೧೯೯೬ ರಲ್ಲಿ ಭಾರತೀಯ ರಾಷ್ಟ್ರೀಯ ಹಾಕಿ ತಂಡಕ್ಕಾಗಿ ಯೋಗ ಕೋರ್ಸ್ ನಡೆಸಲಾಯಿತು. ಈಶಾ ಪ್ರತಿಷ್ಠಾನ ೧೯೯೭ ರಲ್ಲಿ ಯುನೈಟೆಡ್ ಸ್ಟೇಟ್ಸ್ನಲ್ಲಿ ಕಾರ್ಯಕ್ರಮಗಳನ್ನು ನಡೆಸಲು ಪ್ರಾರಂಭಿಸಿತು ಮತ್ತು ೧೯೯೮ ರಲ್ಲಿ, ತಮಿಳುನಾಡು ಕಾರಾಗೃಹಗಳಲ್ಲಿ ಜೀವಿತಾವಧಿಯ ಕೈದಿಗಳಿಗೆ ಯೋಗ ತರಗತಿಗಳನ್ನು ಪ್ರಾರಂಭಿಸಲಾಯಿತು.

ಆಶ್ರಮಗಳು
ಪ್ರತಿಷ್ಠಾನವು ಎರಡು ಆಶ್ರಮಗಳನ್ನು ಸ್ಥಾಪಿಸಿದೆ: ಕೊಯಮತ್ತೂರು ಬಳಿಯ ವೆಲ್ಲಿಯಂಗಿರಿ ಪರ್ವತಗಳಲ್ಲಿನ ಈಶಾ ಯೋಗ ಕೇಂದ್ರ ಮತ್ತು ಟೆನ್ನೆಸ್ಸೀಯ ಮೆಕ್ಮಿನ್ವಿಲ್ಲೆಯಲ್ಲಿರುವ ಈಶಾ ಇನ್ಸ್ಟಿಟ್ಯೂಟ್ ಆಫ್ ಇನ್ನರ್ ಸೈನ್ಸಸ್ ನಲ್ಲಿ.

ಚಟುವಟಿಕೆಗಳು
ಪ್ರತಿಷ್ಠಾನವು ತಮಿಳುನಾಡು ಮತ್ತು ಕರ್ನಾಟಕದಲ್ಲಿ ಸದ್ಗುರುಗಳೊಂದಿಗೆ ಮಹಾಸತ್ಸಂಗಗಳನ್ನು ನಿಯಮಿತವಾಗಿ ಆಯೋಜಿಸುತ್ತದೆ, ಅಲ್ಲಿ ಅವರು ಪ್ರವಚನಗಳನ್ನು ನೀಡುತ್ತಾರೆ, ಧ್ಯಾನಗಳನ್ನು ನಡೆಸುತ್ತಾರೆ ಮತ್ತು ಜನಸಾಮಾನ್ಯರೊಂದಿಗೆ ಪ್ರಶ್ನೆ-ಉತ್ತರ ಅಧಿವೇಶನದಲ್ಲಿ ಪಾಲ್ಗೊಳ್ಳುತ್ತಾರೆ. ಕೈಲಾಶ್ ಮಾನಸರೋವರ್ ಸೊಜೋರ್ನ್ ಮತ್ತು ಹಿಮಾಲಯನ್ ಧ್ಯಾನ್ ಯಾತ್ರಾ ಬ್ಯಾನರ್ಗಳ ಅಡಿಯಲ್ಲಿ ಕೈಲಾಶ್ ಪರ್ವತ ಮತ್ತು ಹಿಮಾಲಯಕ್ಕೆ ವಾರ್ಷಿಕ ಯಾತ್ರೆಗಳನ್ನು ಸಹ ಇದು ಆಯೋಜಿಸುತ್ತದೆ. ೨೦೧೦ ಸದ್ಗುರುರವರ ನೇತೃತ್ವದಲ್ಲಿ  ೫೧೪ಯಾತ್ರಾರ್ಥಿಗಳೊಂದಿಗೆ ಕೈಲಾಶ್ ಪ್ರವಾಸ ಕೈಗೊಂಡ ಗಂಪು, ಅಲ್ಲಿಗೆ ಪ್ರವಾಸ ಕೈಗೊಂಡ  ಅತಿದೊಡ್ಡ ಗುಂಪುಗಳಲ್ಲಿ  ಒಂದಾಗಿದೆ.

ಸಾಮಾಜಿಕ ಮತ್ತು ಪರಿಸರ ಉಪಕ್ರಮಗಳು
ಪ್ರಾಜೆಕ್ಟ್ ಗ್ರೀನ್‌ಹ್ಯಾಂಡ್ಸ್

ಪ್ರಾಜೆಕ್ಟ್ ಗ್ರೀನ್‌ಹ್ಯಾಂಡ್ಸ್ (ಪಿಜಿಹೆಚ್) ಅನ್ನು ೨೦೦೪ ರಲ್ಲಿ ಪರಿಸರ ಸಂಸ್ಥೆಯಾಗಿ ಸ್ಥಾಪಿಸಲಾಯಿತು. ಇದರ ಚಟುವಟಿಕೆ ಹೆಚ್ಚಾಗಿ ತಮಿಳುನಾಡಿನ ಮೇಲೆ ಕೇಂದ್ರೀಕೃತವಾಗಿದೆ. ಈ ಸಂಸ್ಥೆಗೆ ೨೦೧೦ ರ ಭಾರತ ಸರ್ಕಾರದ ಪರಿಸರ ಪ್ರಶಸ್ತಿಯಾದ 'ಇಂದಿರಾ ಗಾಂಧಿ ಪರ್ಯಾವರನ್ ಪುರಸ್ಕಾರ್'  ಲಭಿಸಿತು. ಸಂಘಟನೆಯ ಚಟುವಟಿಕೆಗಳಲ್ಲಿ ಕೃಷಿ ಅರಣ್ಯ, ಶಾಲೆಗಳಲ್ಲಿ ಸಸ್ಯ ನರ್ಸರಿಗಳು, ಮತ್ತು ತಿರುಚಿರಾಪಳ್ಳಿ ಮತ್ತು ತಿರುಪ್ಪೂರಿನಂತಹ ನಗರ ಕೇಂದ್ರಗಳಲ್ಲಿ ಮರ ನೆಡುವಿಕೆ ಸೇರಿವೆ.

ಗ್ರಾಮೀಣ ನವ ಯೌವನ ಪಡೆಯುವ ಕ್ರಿಯೆ
ಆಕ್ಷನ್ ಫಾರ್ ರೂರಲ್ ರಿಜುವನೇಷನ್ (ಎಆರ್ಆರ್)ಎಂಬ ಕಾರ್ಯಕ್ರಮವು ಆರೋಗ್ಯ ಮತ್ತು ಸಮುದಾಯ ಆಧಾರಿತ ಕಾರ್ಯಕ್ರಮವಾಗಿದ್ದು ಗ್ರಾಮೀಣ ತಮಿಳುನಾಡಿನ ಮೇಲೆ ಕೇಂದ್ರೀಕರಿಸಿದೆ. ಇದನ್ನು ೨೦೦೩ ರಲ್ಲಿ ಸ್ಥಾಪಿಸಲಾಯಿತು, ಮತ್ತು ೨೦೧೦ರ ಹೊತ್ತಿಗೆ, ೭೦ ಲಕ್ಷ ಜನಸಂಖ್ಯೆಯೊಂದಿಗೆ ೪೨೦೦ ಹಳ್ಳಿಗಳಲ್ಲಿ ಕಾರ್ಯನಿರ್ವಹಿಸುತಿತ್ತು.

ಈಶಾ ವಿದ್ಯಾ
ಈಶಾ ವಿದ್ಯಾ ಎಂಬ ಶಿಕ್ಷಣ ಉಪಕ್ರಮವು ಗ್ರಾಮೀಣ ಮಕ್ಕಳಿಗೆ ಗುಣಮಟ್ಟದ ಇಂಗ್ಲಿಷ್ ಭಾಷಾ ಆಧಾರಿತ, ಕಂಪ್ಯೂಟರ್ ನೆರವಿನ ಶಿಕ್ಷಣವನ್ನು ನೀಡುವ ಮೂಲಕ ಗ್ರಾಮೀಣ ಭಾರತದಲ್ಲಿ ಶಿಕ್ಷಣ ಮತ್ತು ಸಾಕ್ಷರತೆಯ ಮಟ್ಟವನ್ನು ಹೆಚ್ಚಿಸುವ ಗುರಿಯನ್ನು ಹೊಂದಿದೆ. ಸುಮಾರು ೩೦೦೦ ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡುವ ಏಳು ಈಶಾ ವಿದ್ಯಾ ಶಾಲೆಗಳಿವೆ.

ರಿವರ್ ರ್ಯಾಲಿ
ರ್ಯಾಲಿ ಫಾರ್ ರಿವರ್ಸ್ ಎಂಬುದು ಈಶಾ ಫೌಂಡೇಶನ್ ೨೦೧೭ ರಲ್ಲಿ ಭಾರತದಲ್ಲಿ ನದಿಗಳಲ್ಲಿನ ನೀರಿನ ಕೊರತೆಯನ್ನು ನಿಭಾಯಿಸಲು ಮತ್ತು ನದಿಗಳನ್ನು ರಕ್ಷಿಸುವ ಬಗ್ಗೆ ಎಚ್ಚರ ಮೂಡಿಸಲು ಪ್ರಾರಂಭಿಸಿದ ಅಭಿಯಾನ. ಸದ್ಗುರು ಸೆಪ್ಟೆಂಬರ್ ೩ ರಂದು ಕೊಯಮತ್ತೂರಿನ ಈಶಾ ಯೋಗ ಕೇಂದ್ರದಿಂದ ಅಭಿಯಾನವನ್ನು ಪ್ರಾರಂಭಿಸಿದರು. ಈ ಅಭಿಯಾನವು ಒಂದು ತಿಂಗಳ ಕಾಲ, ರಾಷ್ಟ್ರವ್ಯಾಪಿ ಅಭಿಯಾನವಾಗಿದ್ದು ಅಕ್ಟೋಬರ್ ೩ ರಂದು, ನರೇಂದ್ರ ಮೋದಿ ಅವರಿಗೆ ಸದ್ಗುರು ಅವರು ನದಿ ಪುನರ್ ಜೀವನ ಡ್ರಾಫ್ಟ್ ಪ್ರಸ್ತಾಪಿಸಿದರು.  ನದಿ ತೀರದಲ್ಲಿ ಮರಗಳನ್ನು ನೆಡಲು ಆರು ರಾಜ್ಯಗಳು ಈಶಾ ಫೌಂಡೇಶನ್‌ನೊಂದಿಗೆ ಜ್ಞಾಪಕ ಪತ್ರಕ್ಕೆ ಸಹಿ ಹಾಕಿದವು. ಈ ರಾಜ್ಯಗಳು ಕರ್ನಾಟಕ, ಅಸ್ಸಾಂ, ಚತ್ತೀಸ್‌ಗರ್, ಪಂಜಾಬ್, ಮಹಾರಾಷ್ಟ್ರ ಮತ್ತು ಗುಜರಾತ್.  ನೀತಿ ಆಯೋಗ ಮತ್ತು ಜಲಸಂಪನ್ಮೂಲ ಸಚಿವಾಲಯಗಳು ಸಮಿತಿಗಳನ್ನು ಡ್ರಾಫ್ಟ್ ನೀತಿ ಪ್ರಸ್ತಾಪವನ್ನು ಅಧ್ಯಯನ ಮಾಡಲು ರಚಿಸಿದರು. ೨೦೧೯ ರಲ್ಲಿ ಮಹಾರಾಷ್ಟ್ರ ಸರ್ಕಾರದ ಕ್ಯಾಬಿನೆಟ್ ತನ್ನ  ವಘಾರಿ ನದಿಯ ಪುನರ್ಜೀವಗೊಳಿಸಲು ಸಹಕರಿಸಿದ್ದು, ಅಲ್ಲಿನ ಕೃಷಿ ಇಲಾಖೆಯು ೪೧೫ ಕೋಟಿ ರೂಪಾಯಿಗಳನ್ನು ಅನುಮೋದನೆ ನೀಡಿದೆ. ಆಗಸ್ಟ್ ೨೦೧೯ ರಿಂದ 'ಕಾವೇರಿ ಕೂಗು' ಎಂಬ ಚಳುವಳಿ ಶುರುವಾಗಿದ್ದು, ಸಪ್ಟೆಂಬರ್  ೩-೨೦೧೯ ರಿಂದ ಈಶ ಔಟ್ ರೀಚ್(outreach)  ಕಣಕ್ಕೆ ಇಳಿದು ೨೪೩ ಕೋಟಿ ಗಿಡಗಳನ್ನು ನಡಲಿದೆ.

ನವೆಂಬರ್ ನಲ್ಲಿ, ಜರ್ಮನಿಯಲ್ಲಿ ನಡೆದ ಸಮ್ಮೇಳನದಲ್ಲಿ, ವಿಶ್ವಸಂಸ್ಥೆಯ ಪರಿಸರ ಕಾರ್ಯಕ್ರಮದ ಕಾರ್ಯನಿರ್ವಾಹಕ ನಿರ್ದೇಶಕ ಎರಿಕ್ ಸೊಲ್ಹೀಮ್ ಸದ್ಗುರು ಅವರೊಂದಿಗೆ ನದಿಗಳಿಗಾಗಿ ರ್ಯಾಲಿ ಮತ್ತು ಪ್ರಪಂಚದಾದ್ಯಂತದ ಪರಿಸರ ಕಾರ್ಯಕ್ರಮಗಳು ಅದರ ಯಶಸ್ಸನ್ನು ಹೇಗೆ ಅನುಕರಿಸಬಲ್ಲವು ಎಂಬುದರ ಕುರಿತು ಚರ್ಚಿಸಿದರು.

ಆದಿಯೋಗಿ ಪ್ರತಿಮೆ
ಈಶಾ ಯೋಗ ಕೇಂದ್ರದಲ್ಲಿರುವ ೧೧೨ ಅಡಿ ಆದಿಯೋಗಿ ಪ್ರತಿಮೆಯನ್ನು ಸದ್ಗುರು ಜಗ್ಗಿ ವಾಸುದೇವ್ ವಿನ್ಯಾಸಗೊಳಿಸಿದ್ದಾರೆ. ಇದನ್ನು ಮಹಾಶಿವರಾತ್ರಿಯ ದಿನವಾದ, ೨೪ ಫೆಬ್ರವರಿ ೨೦೧೭ರಂದು ಭಾರತದ ಪ್ರಧಾನಿ ನರೇಂದ್ರ ಮೋದಿ ಉದ್ಘಾಟಿಸಿದರು. ಆದಿಯೋಗಿ ಪ್ರತಿಮೆಯು ಶಿವನನ್ನು ಮೊದಲ ಯೋಗಿ ಅಥವಾ ಮಾನವೀಯತೆಗೆ ಯೋಗವನ್ನು ಅರ್ಪಿಸಿದ ಮೊದಲ ಗುರು ಅಥವಾ ಆದಿ ಗುರು ಎಂದು ಚಿತ್ರಿಸುತ್ತದೆ. ಈ ಪ್ರತಿಮೆಯನ್ನು ಪೂರೈಸಲು 'ಸ್ಟೀಲ್ ಅಥಾರಿಟಿ ಆಫ್ ಇಂಡಿಯಾ' ೨೦,೦೦೦ ಕಬ್ಬಿಣದ ಫಲಕಗಳನ್ನು ಬಳಸಿ ಈಶಾ ಫೌಂಡೇಶನ್ ನಿರ್ಮಿಸಿದೆ ಮತ್ತು ಸುಮಾರು ೫೦೦ ಟನ್ ತೂಗುತ್ತದೆ. ಆದಿಯೋಗಿ ಶಿವ ಪ್ರತಿಮೆಯನ್ನು ಗಿನ್ನೆಸ್ ವಿಶ್ವ ದಾಖಲೆಗಳು "ಅತಿದೊಡ್ಡ ಬಸ್ಟ್ ಶಿಲ್ಪ" ಎಂದು ಗುರುತಿಸಿವೆ.ಆದಿಯೋಗಿ  ಪ್ರತಿಮೆಯ ಮುಂದೆ "ಯೋಗೇಶ್ವರ ಲಿಂಗ" ಎಂಬ ಪ್ರಾಣಪ್ರತಿಷ್ಟಿತ ಶಿವಲಿಂಗವನ್ನು ಇರಿಸಲಾಗಿದೆ


ಉಲ್ಲೇಖಗಳು